*****

ΣΥΜΦΩΝΙΑ

μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με την παράταση της ισχύος και την τροποποίηση της συμφωνίας συνεργασίας για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων

Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ, καλούμενη εφεξής «Κοινότητα» ,

αφενός, και

Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΣΟΥΗΔΙΑΣ, καλούμενη εφεξής « Σουηδία»,

αφετέρου,

ΕΚΤΙΜΩΝΤΑΣ ότι η συμφωνία συνεργασίας μεταξύ της Κοινότητας και της Σουηδίας για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων, εφεξής καλούμενη «συμφωνία», η οποία υπεγράφη στις 16 Ιουνίου 1982, λήγει στις 31 Οκτωβρίου 1983,

ΕΚΤΙΜΩΝΤΑΣ ότι με την απόφασή του, της 17ης Μαΐου 1982, το Συμβούλιο των Ευρωπαϊκών Κοινοτήτων θέσπισε ερευνητικό και αναπτυξιακό πρόγραμμα (1982-1985) στον τομέα των πρώτων υλών, το οποίο περιελάμβανε το υπό εκτέλεση κοινοτικό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων,

ΕΚΤΙΜΩΝΤΑΣ ότι, με την απόφασή του της 12ης Δεκεμβρίου 1983, που τροποποιεί την απόφασή του της 17ης Μαΐου 1982, το Συμβούλιο των Ευρωπαϊκών Κοινοτήτων αποφάσισε να συνεχίσει το τελευταίο αυτό πρόγραμμα ως μέρος του υποπρογράμματος « Ανακύκλωση των μη σιδηρούχων μετάλλων και των απορριμμάτων και βιομηχανικών αποβλήτων», του προγράμματος για τον τομέα των πρώτων υλών,

ΕΚΤΙΜΩΝΤΑΣ ότι η Κοινότητα και η Σουηδία αναμένουυν ότι θα αποκομίσουν αμοιβαίο όφελος από τη συνέχιση του ερευνητικού και αναπτυξιακού έργου που επιτελούν στο πλαίσιο της συμφωνίας,

ΕΚΤΙΜΩΝΤΑΣ ότι η συμφωνία απαιτεί συμπληρωματικές συνεισφορές από τα συμβαλλόμενα μέρη,

ΣΥΜΦΩΝΗΣΑΝ ΤΑ ΕΞΗΣ:

Άρθρο 1

Η ισχύς της συμφωνίας παρατείνεται για τη χρονική περίοδο από την 1η Νοεμβρίου 1983 έως τις 31 Δεκεμβρίου 1985.

Άρθρο 2

Το προσάρτημα του παραρτήματος Γ της συμφωνίας αντικαθίσταται από το προσάρτημα που επισυνάπτεται στην παρούσα συμφωνία.

Άρθρο 3

Η ανώτατη χρηματική συνεισφορά των συμβαλλομένων μερών στην εκτέλεση του ευρωπαϊκού προγράμματος για τη χρονική περίοδο από 1ης Νοεμβρίου 1983 έως 31 Δεκεμβρίου 1985 ανέρχεται σε 2 605 000 ECU, που κατανέμονται ως εξής:

- 2 500 000 ECU για την Κοινότητα,

- 105 000 ECU για τη Σουηδία.

Η ECU ορίζεται από το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων και από τις δημοσιονομικές διατάξεις που έχουν θεσπιστεί κατ' εφαρμογή του κανονισμού αυτού. Άρθρο 4

1. Η παρούσα συμφωνία αρχίζει να ισχύει την 1η Νοεμβρίου 1983.

2. Εφαρμόζεται, αφενός, στα εδάφη όπου εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας και υπό τους όρους που προβλέπει η εν λόγω συνθήκη, και, αφετέρου, στο έδαφος του Βασιλείου της Σουηδίας.

Άρθρο 5

Η παρούσα συμφωνία συντάσσεται σ' ένα μόνο αντίτυπο στην αγγλική, γαλλική, γερμανική, δανική, ελληνική, ιταλική και ολλανδική γλώσσα, και όλα τα κείμενα είναι εξίσου αυθεντικά. Η συμφωνία κατατίθεται στα αρχεία της Γενικής Γραμματείας του Συμβουλίου των Ευρωπαϊκών Κοινοτήτων, η οποία διαβιβάζει κυρωμένο αντίγραφο σε κάθε συμβαλλόμενο μέρος.

. . . . . . . . . . , . . . . . . . . . . 198 .

1.2 // Για την κυβέρνηση του

Βασιλείου της Σουηδίας // Για την Ευρωπαϊκή

Οικονομική Κοινότητα

Προσάρτημα

1.2,3.4,5.6,7.8,9.10,11.12,13 // // // // // // // // // 1982 // 1983 // 1984 // 1985 // 1986 // Σύνολο

// // // // // // 1.2.3.4.5.6.7.8.9.10.11.12.13 // // ΠΠ // ΚΠ // ΠΠ // ΚΠ // ΠΠ // ΚΠ // ΠΠ // ΚΠ // ΠΠ // ΚΠ // ΠΠ // ΚΠ // // // // // // // // // // // // // // 1. Αρχική πρόβλεψη συνολικών αναγκών // // // // // // // // // // // // // - προσωπικό // - // - // - // - // 162 650 // 162 650 // 174 000 // 174 000 // - // - // 336 650 // 336 650 // - δαπάνες διοικητικής

λειτουργίας // 48 600 // 48 600 // 59 300 // 59 300 // 62 000 // 62 000 // 66 000 // 66 000 // - // - // 235 900 // 235 900 // - συμβάσεις // 1 050 400

// 344 400 // 2 640 700 // 660 700 // 2 085 350 // 2 055 350 // 151 000 // 1 960 000 // - // 907 000 // 5 927 450 // 5 927 450 // Σύνολο

// 1 099 000 // 393 000 // 2 700 000 // 720 000 // 2 310 000 // 2 280 000 // 391 000 // 2 200 000 // - // 907 000 // 6 500 000 // 6 500 000 // // // // // // // // // // // // // // 2. Αναθεωρημένη πρόβλεψη δαπανών, λαμβάνουσα υπόψη τις πρόσθετες ανάγκες που προκύπτουν από την προσχώρηση της Σουηδίας // // // // // // // // // // // // // - προσωπικό // - // - // - // - // 162 650 // 162 650 // 174 000 // 174 000 // - // - // 336 650 // 336 650 // - δαπάνες διοικητικής

λειτουργίας // 48 600 // 48 600 // 59 300 // 59 300 // 62 000 // 62 000 // 66 000 // 66 000 // - // - // 235 900 // 235 900 // - συμβάσεις // 1 050 400

// 344 400 // 2 640 700 // 660 700 // 2 145 350 // 2 115 350 // 196 000 // 2 005 000 // - // 907 000 // 6 032 450 // 6 032 450 // Νέο σύνολο

// 1 099 000 // 393 000 // 2 700 000 // 720 000 // 2 370 000 // 2 340 000 // 436 000 // 2 245 000 // - // 907 000 // 6 605 000 // 6 605 000 // // // // // // // // // // // // // // 3. Διαφορά μεταξύ 1 και 2 καλυπτόμενη από τη συνεισφορά της Σουηδίας // - // - // - // - // 60 000 // 60 000 // 45 000 // 45 000 // - // - // 105 000 (1) // 105 000 (1) // // // // // // // // // // // // //

ΠΠ: πιστωθέν ποσό

ΚΠ: καταβληθέν ποσό

(1) Η συνεισφορά της Σουηδίας υπολογίζεται στη βάση των 2 500 000 ECU της συνεισφοράς της ΕΟΚ για τα σημεία 4 έως 7 του προγράμματος.